מתקפת גל אנושי

מתקפת גל אנושי היא טקטיקת חי"ר התקפית שבה כוח תוקף מבצע הסתערות חזיתית, ללא כל ניסיון לתפוס מחסה, עם תצורות חי"ר מרוכזות בצפיפות נגד קו האויב, שנועדה להכריע את המגינים באמצעות שימוש בעצם משקל העדיפות המספרית המכרעת של התוקפים. המונח "גל אנושי" מתייחס למסה של חיילים תוקפים, השוטפים את קו ההגנה של האויב, כמו גל אוקיינוס השוטף את החוף. לפי אדוארד סי. או'דאוד, אנליסט בצבא האמריקאי, הגדרה טכנית של טקטיקת מתקפת גל אנושי היא התקפה חזיתית על ידי פורמציות רגלים צפופות מול קו האויב, ללא כל ניסיון להסוות את תנועת התוקפים, או להיעזר בתוואי השטח, כדי למזער את אבדות הכוח התוקף. מטרת מתקפת גל אנושי היא להביא כמה שיותר אנשים לטווח קרוב מאוד/טווח מגע מקווי האויב, בתקווה שעצם ההלם של מסת התוקפים הגדולה יכריע את הכוח המגן, או יגרום לו להתפרק/לסגת. תלותה של מתקפת גל אנושי בקרב קרוב מבטלת לרוב את החשיבות של הארגון וההכשרה של הכוח המתקיף, אך היא דורשת אומץ רב, כפייה או מורל גבוה לצורך התקדמות המתקיפים כלפי אש האויב. עם זאת, במפגש עם נשק מודרני כגון נשק אוטומטי, מקלעים, ארטילריה וכלי טיס הטקטיקה הזו נעשית הרבה יותר מסוכנת ופחות יעילה במונחי אבדות. לפיכך, על מנת שמתקפת גל אנושי תצליח בשדה הקרב המודרני, חיוני שהמתקיפים יזנקו אל קו האויב בזמן הקצר ביותר ובמספר הגדול ביותר האפשרי, כך שמסה מספקת תוכל להתקיים כאשר המתקיפים מגיעים לטווח קרב קרוב. משמעותו של פתרון זה בדרך כלל היא שהמתקיפים חייבים לוותר על הסוואה וחשאיות לטובת מספרים ומהירות. בשל פשרה זו, התקפות גל אנושי יכולות לשמש כלי בידי תוקף שאינו מאומן טקטית או אחד שחסר לו כוח אש ויכולת תנועה, אך מסוגל לשלוט בכוח האדם שלו. התקפות גל אנושי נעשו בידי מספר כוחות צבאיים ברחבי העולם, כולל צבאות אירופאיים ואמריקאיים במלחמת האזרחים האמריקאית ובמלחמת העולם הראשונה, הצבא האדום במהלך מלחמת העולם השנייה, הצבא הסיני במלחמת קוריאה ובמלחמת סין-וייטנאם, והבסיג' האיראני במלחמת איראן-עיראק. מקורות מערביים ואוקראיניים טענו, שגם כוחות היבשה הרוסיים השתמשו בטקטיקה זו, במהלך מלחמת רוסיה-אוקראינה. התקפות גל אנושי נעשו במהלך מרד הבוקסרים (1899–1901) בסין, כאשר כוחות המורדים הסיניים ביצעו התקפות גל אנושי נגד כוחות ברית שמונה האומות. ב-11 וב-14 ביוני 1900, המורדים, שהיו מצוידים בנשק קר בלבד, תקפו בהתקפות גל אנושי את כוחות ברית האומות בלנגפנג, שהיו מצוידים ברובים ובמקלעים. כמו כן, הבוקסרים חסמו את דרך הנסיגה של המשלחת ברכבת על ידי הרס המסילה מטיינג'ין ללנגפנג. הבוקסרים וצבאו של דונג פושיאנג פעלו בשיתוף פעולה, כאשר הראשונים תקפו ללא הפוגה את כוחות ברית שמונה האומות בהתקפות גל אנושי, שיצרו לחץ נפשי קשה על כוחות הברית. עם זאת, רוב האבדות של בעלות הברית נגרמו על ידי כוחותיו של הגנרל דונג, שהשתמשו במומחיות ובהתמדה שלהם כדי לבצע תקיפות "אמיצות ונחושות" על כוחות הברית, כפי שזכר קפטן הגרמני אוזדום: הכנף הימנית של הגרמנים כמעט קרסה תחת התקפה עד שהם ניצלו מלנגפנג על ידי כוחות צרפתיים ובריטיים; לאחר מכן, בעלות הברית נסוגו מלנגפנג ברכבות מלאות חורי כדורים. במהלך המצור על פורט ארתור במלחמת רוסיה-יפן (1904-1905), נערכו התקפות הגל האנושי של הצבא היפני נגד העמדות הרוסיות כללו תקיפות ישירות ומסיביות על עמדות ארטילריה ומקלעים רוסיות. התקפות אלו גרמו לאבדות כבדות ליפנים שבסופו של דבר הפכו לבשר תותחים עם אלפי חיילים שנהרגו בקרבות אלו. התקפות הגל האנושי התאפיינו בפריצות קדימה ללא התחשבות בהפסדים, מתוך אמונה שהכמות הגדולה של החיילים תביא לשבירת הקווים הרוסיים ולנסיגתם. התקפות אלו כללו הסתערויות ליליות ויומיות כאחד, כשחיילים יפנים ניסו להתקדם מול אש כבדה של מקלעים וארטילריה רוסית. הדיווחים מציינים כי "גוש עבה ובלתי נשבר של גופות כיסתה את האדמה הקרה כמו כיסוי" לאחר התקפות אלו. הגנרל היפני, נוגי מארסוקה, הוביל את ההתקפות למרות האבדות הכבדות, במאמץ לכבוש את ההרים והעמדות האסטרטגיות שהיו חלק ממערכת ההגנה של פורט ארתור. בין ההתקפות הבולטות היו קרבות על גבעות טקושאן והסיואוקושאן, שם נאלצו היפנים להילחם בתנאים קשים של גשם כבד, עשן וצפיפות רבה, אשר הגבילו את הראות. למרות הקשיים, הצליחו היפנים לכבוש את הגבעות לאחר קרבות עזים ונפגעים רבים. המצור על פורט ארתור נמשך כארבעה חודשים, ונחשב לאחת הקרבות האלימים והמדממים במלחמת רוסיה-יפן. הטקטיקות של התקפות גל אנושי הוכחו כקשות וקטלניות, אך לעיתים קרובות הצליחו להביא להישגים בשדה הקרב. התקפות גל אנושי שימשו גם את הרפובליקאים בספרד במהלך מלחמת האזרחים בספרד, במיוחד בהגנתם על קסה דה קמפו במהלך המצור על מדריד, ובפרט התקפת הנגד של עמודה דורוטי בהובלת בואנוונטורה דורוטי עצמו. כמו כן, כפי שסיפרו חברים לשעבר בגדוד לינקולן, לא היה נדיר שפקודות הרפובליקניים יורו ליחידות להתקיף בתקיפות שקציני השטח הזהירו כי הן לא נבונות או כמו-אובדניות. נרשמו מקרים של שימוש בהתקפות גל אנושי במלחמת האזרחים הרוסית, כפי שסיפרו חיילים אמריקאים ברוסיה שתמכו בצבא הלבן. במלחמת מלחמת החורף של 1939–1940 הצבא האדום השתמש שוב ושוב בחיילים כבשר תותחים נגד עמדות פיניות מבוצרות, ואיפשר למקלעי האויב לכסח אותם, טקטיקה שתוארה כ"פטאליזם בלתי מובן" על ידי המפקד הפיני מנרהיים מה שהוביל להפסדים מסיביים בצד הסובייטי ותרם לכך שהכוחות הפיניים החלשים (הן בכוח אדם והן בחימוש) הצליחו להתנגד זמנית להתקפות הסובייטיות על האיסתמוס הקרליאני. התקפות סובייטיות בגזרות אחרות נבלמו בהצלחה על ידי הפינים. הצבא היפני הקיסרי הכשיר יחידות מיוחדות שהוכשרו בתקיפה מסוג התקפות גל אנושיות והיה ידוע בסוג תקיפות מסוג זה. התקפת החייל הוכיחה את עצמה כאסטרטגיה מוצלחת במלחמת רוסיה-יפן ובמלחמת סין-יפן השנייה, שם החיילים היפנים המיומנים נלחמו נגד אויבים עם משמעת נמוכה יחסית וללא כלי נשק אוטומטיים רבים כמו מקלעים, לעיתים קרובות הם היו גם בעלי יתרון מספרי בשדה הקרב. במקרים כאלה, תקיפה מחושבת יכלה לשבור את קווי האויב ולנצח בקרב. היעילות של אסטרטגיות כאלו בסין הפכה אותן לטקטיקה סטנדרטית עבור הצבא הקיסרי היפני. טקטיקות אלה התפרסמו בעיקר בקרב קהלים מערביים במהלך המערכה באסיה ובאוקיינוס השקט, שם השתמשו הכוחות היפנים בגישה זו נגד כוחות בעלות הברית. עם זאת, כוחות בעלות הברית היו בעלי יתרון מספרי משמעותי על היפנים, והיו מצוידים במספר גבוה מאוד של כלי נשק אוטומטיים. הם גם היו כוחות מאומנים היטב שהסתגלו במהירות לתקיפות היפניות. קריאת הקרב היפנית "בנזאי" הובילה לכך שצורת התקפה זו נקראה "מתקפת בנזאי" על ידי כוחות בעלות הברית. בנוסף לשימוש האסטרטגי שנעשה במתקפות מסוג זה על ידי כוחות הצבא היפניים, השכיחות של מתקפות מסוג זה נגרמה גם כתוצאה מההצמדות של חיילים יפנים לקוד הכבוד המסורתי שלהם הבושידו, שראה בכניעה מעשה בזוי או בלתי מקובל, בעוד שאומץ לב במהלך תקיפת גל אנושי, אפילו אם היא אובדנית, נחשב לבחירה מכובדת. תקיפות הבנזאי שבוצעו על ידי חיילים יפנים לרוב לא היו יעילות בשינוי תוצאת הקרב, אך חיילים אמריקאים דיווחו מאוחר יותר על לחץ נפשי קשה שנבע מהצורך בהגנה נגד גלים אנושיים אלה. הצבא האיראני השתמש בטקטיקות של התקפות גל אנושי במהלך מלחמת איראן–עיראק (1980–1988) במטרה להתגבר על היתרון הצבאי של צבא עיראק שהיה מצויד בנשק סובייטי מתקדם. התקפות אלו כללו הסתערויות ישירות על עמדות האויב על ידי חיילי חי"ר קלים וכוח צבאי למחצה מהבסיג' . ההתקפות התאפיינו בפריצה בקבוצות קטנות של 20 חיילים אשר כל אחת מהן קיבלה מטרה ספציפית לתקוף. למרות ההפסדים הכבדים שנגרמו כתוצאה מהתקפות אלו, הן לא היו חסרות תכלית כפי שתוארו לעיתים בתקשורת הבינלאומית. למעשה, הן כללו גם טקטיקות של חדירה, הפתעה והטעיה. במלחמת אריתריאה-אתיופיה בשנים 1998–2000, השימוש הנרחב בתעלות הביא להשוואות של הסכסוך למלחמת החפירות של מלחמת העולם הראשונה. על פי כמה דיווחים, מלחמת תעלות הובילה לאובדן של "אלפי חיים צעירים בהתקפות של גל אנושי על עמדות אריתריאה". במהלך הפלישה הרוסית לאוקראינה ב-2022, מקורות אוקראיניים וכלי התקשורת המערביים טוענים לעיתים קרובות שהצבא הרוסי השתמש בחיילים (בעיקר אסירים ואזרחים שגויסו בכפייה) להתקפות גל אנושיות כדי להתגבר על מערכי ההגנה האוקראינים. במהלך הקרבות על באחמוט, ווהלדר ואבדיאבקה, הכוחות האוקראינים טענו כי הפיקוד הרוסי השתמש בטקטיקות גל אנושי כדי לכבוש מקומות יישוב באוקראינה. בעיקר דובר על יחידות של קבוצת וגנר שהשתמשו באסירים, שהתגייסו ישירות מהכלא להילחם בחזית באוקראינה, בהתקפות גל אנושי. נטען גם כי החיילים הרוסים שהשתתפו בהתקפות גל אנושי היו מאומנים ומצוידים באופן לקוי, ותקפו כמעט ללא סיוע ממוכן או אווירי. ג'ון קירבי דובר מועצת הביטחון הלאומי של ארצות הברית, טען כי רוסיה שלחה "מסות של חיילים בלתי מאומנים ישירות לשדה הקרב ללא ציוד הולם, ונראה כי גם ללא הכשרה והכנה נאותה." לוחמת שחיקה בשר תותחים O'Dowd 2007, p. 145. O'Dowd 2007, p. 144. RED ARMY ASSAULT AT SEELOW HEIGHTS – MAY '99 WORLD WAR II FEATURE Appleman 1989, p. 353. Anderson, Jon Lee (2009-06-19). "Jon Lee Anderson: Understanding The Basij". The New Yorker (באנגלית אמריקאית). ISSN 0028-792X. נבדק ב-2024-04-01. Kluth, Andreas (14 בפברואר 2023). "Russia's 'Human Wave Attacks' Are Another Step Into Hell". Washington Post. נבדק ב-14 בפברואר 2023. {{cite news}}: (עזרה) Boot, Max (2014). The Savage Wars Of Peace: Small Wars And The Rise Of American Power (revised ed.). Basic Books. ISBN 978-0465038664. נבדק ב-2014-11-11. Lanxin, Xiang (2014). The Origins of the Boxer War: A Multinational Study. Routledge. p. 264. ISBN 978-1136865893. John H. Miller (2 באפריל 2014). American Political and Cultural Perspectives on Japan: From Perry to Obama. Lexington Books. pp. 41–. ISBN 978-0-7391-8913-9. {{cite book}}: (עזרה) National Rifle Association, An Official Journal Of The NRA | The Guns of Port Arthur, An Official Journal Of The NRA (באנגלית) Robert L. O'Connell; John H. Batchelor (2002). Soul of the Sword: An Illustrated History of Weaponry and Warfare from Prehistory to the Present. Simon and Schuster. pp. 243–. ISBN 978-0-684-84407-7. This Week in Spanish Civil War History – Week 18: 14 – 21 November 1936 Crain, Calen (11 באפריל 2016), "Lost Illusions: The Americans who fought in the Spanish Civil War", The New Yorker {{citation}}: (עזרה) Trickey, Erick (12 בפברואר 2019), "The Forgotten Story of the American Troops Who Got Caught Up in the Russian Civil War", Smithsonian Magazine {{citation}}: (עזרה) Engle, Eloise; Paananen, Lauri (1973). The Winter War: The Soviet Attack on Finland 1939-1940. Mechanicsburg, PA: Stackpole Books. pp. 123–125. Kamieński, Łukasz (2016). Shooting Up: A short history of drugs and war. Oxford: Oxford University Press. pp. 140–141. Godbey, Holly (5 בספטמבר 2017). "Banzai Cliff was the Site of Hundreds of Suicides at the Battle of Saipan". Warhistoryonline.com. נבדק ב-22 בנובמבר 2017. {{cite web}}: (עזרה) "Japan plans final push to bring home its war dead - Asia - DW - 19.04.2016". Dw.com. נבדק ב-22 בנובמבר 2017. {{cite web}}: (עזרה) Gallagher, Mike (2015-09-26), "The 'beauty' and the horror of the Iran-Iraq war", BBC News Tareke, Gebru (2009). The Ethiopian Revolution: War in the Horn of Africa. New Haven: Yale University. p. 345. ISBN 978-0-300-14163-4. Fisher, Ian (23 באוגוסט 1999). "Peace Deal May Be Near for Ethiopia and Eritrea". The New York Times. {{cite news}}: (עזרה) "Eritrean disaster looms as a million flee from rapidly advancing". The Independent (באנגלית). 2000-05-19. נבדק ב-2022-09-13. Andreas Kluth (14 בפברואר 2023). "Russia's 'Human Wave Attacks' Are Another Step Into Hell". Bloomberg. {{cite news}}: (עזרה) Olivia Yanchik (8 באפריל 2023). "Human wave tactics are demoralizing the Russian army in Ukraine". UkraineAlert. Atlantic Council. {{cite news}}: (עזרה) Nataliya Vasilyeva, ‏'Why should I fight?': How Russian soldiers are mutinying in face of 'certain death', The Telegraph, 10 March 2023 "Russia pursues Avdiivka with 'meat assaults' in a replay of Bakhmut". Al Jazeera. 1 בנובמבר 2023. {{cite news}}: (עזרה) "Russia's bloody fight for a ruined Ukrainian town has been a mess, and its forces are getting slaughtered, milbloggers say". Business Insider. 31 באוקטובר 2023. {{cite news}}: (עזרה) Berg, Matt (2023-10-13), "Russia launched 'renewed offensive' against Ukraine, Kirby says", Politico